Zoubida Assoul

Zoubida Assoul ( ;an haife ta a ranar 15 ga watan Mayu na shekara alif 1956)  lauyace ta ƙasar Aljeriya kuma 'yar siyasa ce . Ita  ce shugabar jam'iyyar Union for Change and Progress Party  kuma an san ta da rawar da ta taka wajen bayar da shawarwari ga sauye-sauyen dimokuraɗiyya da 'yancin ɗan adam a Aljeriya. Assoul ta bayyana aniyarta ta tsayawa takarar shugabar ƙasa a zaɓen shugaban ƙasa na shekarar 2024.  

 Rayuwar farko 
An haifi Assoul a Tébessa a shekara ta 1956. Mahaifinta, Assoul Tebessi,  malamin addini ne.

 Ilimi da aiki 
A shekara ta 1976, Assoul ta kammala karatun sakandare, inda ta sami digiri na farko a fannin adabi a Khenchela. Ta kuma yanke shawarar neman aiki a fannin shari'a kuma ta shiga Jami'ar Constantine.

A shekarar 1980 ta kammala karatu daga jami'a inda ta samu digiri a fannin shari'a. Bayan kammala karatun ta, ta yi nasarar cin jarabawar shiga gasar majistare. 

 Aikin doka 
A cikin shekara ta 1982, Assoul ta sami aiki a matsayin alkali na iyali.  A can, ta shaida kararraki da dama da suka shafi batun 'yancin mata a Aljeriya. 

A shekarar 1987, Zoubida Assoul ta zama mace ta farko da aka nada a matsayin babbar manaja a ma'aikatar shari'a. Daga baya ta yi aiki a matsayin sufeto har zuwa shekara ta 1993 sannan ta zama shugabar karatu a babbar sakatariyar gwamnati a shekarar 1994.

 Siyasa 
Daga shekarun 1992 zuwa 1994, ta kasance memba a majalisar ba da shawara ta ƙasa (wata kungiya mai ba da shawara) sannan daga shekarun 1994 zuwa 1997 majalisar riƙon kwarya ta kasa, majalisar rikon kwarya bayan juyin mulkin Algeria a shekarar 1992. A shekara ta 2000, ta zama mai ba da shawara ga Shugaban Majalisar Ɗinkin Duniya. Ta kuma shiga cikin 2019 Hirak, jerin zanga-zangar adawa da yanayin siyasa.

Ya zuwa shekarar 2024, ta sanar da takararta na zaɓen shugaban ƙasar Aljeriya a shekarar 2024.

 Manazarta 

Rukuni:Rayayyun mutane
Rukuni:Haifaffun 1956